"سماوی عالم‌دکی صاف نَفَس اولاراق ایفاده ائدیلن و تانریسال موحیطده (جنت) یاشاماغا چاغیریلاجاق" بیر روح آنلاییشینی (قاورامینی، مفهومونو) دیله گتیرن پنئوما (pneuma) آنلاییشی آنجاق دینی ادبیاتین گؤرونمه‌سیله باشلامیشدیر. پنئوما روملیلاردا ایسپیریتوستو(spiritus) پنئومانین طبیعتینده مؤوجود اولان آتش، دونیوی بیر یانماقلا علاقه‌دار اولمایان، اثیر صاف آتشی اولاراق قبول ائدیلردی. هاوا و حیاتی ایستیلیگین قاریشیغی کیمی گؤرولن پنئوما تئز-تئز اثیر صاف آتشی ایله عینی توتولموش و یا اونونلا علاقه‌دار گؤرولموش‌دور. مثلا ارسطونون قبول ائتدیگی سیستمده‌کی "کایناتین جانی" بو صاف، اثیر (اتر aether) آتش‌دیر. لاکین کایناتین تک بیر جانلی وارلیغا ساده‌لشدیریلمه‌سی فیکیری‌نین قایناغی احتیماللا فیثاغورس-دیر. بو فیکیر افلاطون واسیطه‌سیله ایستواجیلارا (رواقی‌گری) دا کئچمیشدیر. [15] آنتیک چاغدا روحچو فلسفه‌نی ایشلمیش فیلسوفلار آراسیندا آناکسیماندر، فیثاغورس، امپدوکلس، هراکلیتوس، سوقراط، افلاطون ساییلا بیلر.